**Fiul risipitor**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"O! Tată... Astăzi, mă întorc Acasă..

Ştiu, nu sunt vrednic de Iertarea Ta!

Şi nici să stau cu Tin' la Sfânta Masă...

Doar un argat să fiu, atât aş vrea!

Doar un argat ca să-ţi lucrez ogorul,

Să nu mai mor de foame prin străini!

Astâmpără-mi în suflet astăzi, dorul

Şi inima să simt-al Tău, alin...

Mi-ai dăruit jumate din avere..

Din ochii Tăi, doar lacrimi grele-au curs..

Mă uit la mine.. N-am nici o putere

Şi-averea Ta, regret... Toată s-a dus!

Mi-e inimă bolnavă de durere,

Iar sufletul mi-e gol şi pustiit...

Copil fiind, atunci în acea vreme,

Nu am ştiut ce mult Tu m-ai iubit!

M-au amăgit şoptirile viclene

Ce tot mai mult mi-au apăsat fiinţa,

De a pleca de-acasă-n acea vreme...

Priveşte-mă.. şi-asculta-mi azi cerinţa

Atâta dor mi-a fost de-atunci de Tine..

Şi sufletul, cât zbucium n-a primit!

Cerşeam la cei din jur un colţ de pâine...

Dar nimeni ca şi Tin' nu m-a iubit!

Dar nimeni n-a deschis a uşii, casă,

Chemandu-ma cu glas duios din prag,

Să-mi spună ca să stau cu el la masă..

O, nimeni Tată! Şi-am umblat pribeag,

Atâta vreme-n lumea zbuciumată

Fără iubire, cântece şi flori

Şi-acum te rog cu inima uscată

Primeşte-mă la Poarta de splendori!

Mă-ntorc şi-ţi cer cu lacrimi, azi, iertare!

Chiar de voi fi pe veci, argatul Tău!

Muncind, topindu-mă de pe picioare,

Dar vreau să fiu cu Tine, tot mereu! "

.....

O! Fiu pierdut, dacă-ntelegi mesajul

Ce Tatăl azi ţi-l dă din cerul Sfânt,

Fii înţelept, adună-ţi tot curajul

Şi vino înaintea Lui, plângând!

El nu vrea să te certe, să te-alunge,

Te-aşteaptă azi, aşa, ca altă dată

La piept, cu bucurie de-a te strânge,

Cu bucurie-n inima-I de Tată!

El îţi va da cea mai frumoasă haină

Şi un inel de aur, fin, curat!

Şi-ţi va şopti a Mântuirii, Taină:

"Isus, pe cruce, Viaţa Lui şi-a dat!

Ca tu să te întorci acum, Acasă...

Şi slugă, să nu mai fi la străin!

Doar fiul Lui, şezând cu El la masă,

O vesnicie-n cerul Lui, sublim!"